Tamedyazt taqbaylit tamirant tebḍa ɣef sin n yeḥricen: tin yettwacnan d tin yettwarun. Isental i ɣef d-tettawi ṭṭuqten: Tesertit, asenked n tmetti d uzɣan-ines, tayri, tamagit, ladɣa asentel n lɣerba neɣ n yinig. Lḥasul mkul yiwen seg-sen yeṭṭef amḍiq-is deg wannar n tmedyazt tamirant. Maca kra n yisental, llan zik, llan tura. Ad d-nebder d amedya deg waya: , asentel n tayri d win n yiniug (lɣerba). Ayen yettbeddilen deg-sen, d udem-nni i ttaken yimedyazen i usentel-a neɣ i wayeḍ.